قاراقالپاق‌لارین کونقرات قبیله‌سینه منسوب اولان بئردی‌مراد قارغابای اوغلو 1827-جی ایلده آرال اطرافیندا دوغولوب. کیچیک یاشلاریندا والیدئین‌لری‌نین هر ایکیسینی ایتیرمه‌سی اونون حیاتلا ائرکن تانیش اولماسینا سبب اولوب. کند مکتبینده اوخودوغو واخت‌لاردا چوبان‌لیقلا دا مشغول اولوردو. مدرسه‌ده تحصیل آلدیقدان سونرا وارلی عاییله‌لرین اؤولادلارینا درس دئیه‌رک پول قازانماغا باشلادی. تحصیلینی مدرسه ده داوام ائتدیررکن، تورک و شرق ادبیاتی کلاسیک‌لری ایله تانیش اولماسی گنج یاشلاریندا یارادیجی‌لیغا هوس گؤسترمه‌سینه وسیله اولدو. تورک لهجه‌لرینی و عرب فارس دیل‌لرینی دریندن منیمسمه‌سی شاعیرین یارادیجی‌لیغینی اینکیشاف ائتدیرمه‌سینه شراییط یارادیردی. بندانگشتی|برداخ پوست مارکاسی ایلک شعیرینی 13 یاشیندا قلمه آلان بئردی‌مراد قارغابای اوغلو برداخ تخلوصو ایله ایل‌لر سونرا قاراقالپاق ادبیاتیندا مؤهورونو ووران شاعیره چئوریله‌جکدی. موبالیغه‌سیز دئمک اولار کی، هم پوئزیادان، هم ده اتنوقرافیادان اوغورلا بهره‌لنن برداخ، یارادیجی‌لیغی ایله قاراقالپاق ادبیاتیندا زیروه‌یه چئوریلمگه نایل اولدو. یارادیجی‌لیغا ائرکن باشلاسا دا، قاراقالپاق خالقی اونو قبول ائتمیش و او، بو خالقین ادبیاتی‌نین فخرینه چئوریلمیشدی. او، دؤورونون گؤرکملی شخصیت‌لریندن ایدی.